РЕПУБЛИКА СРБИЈА

ОПШТИНА КРУПАЊ

ОПШТИНСКА УПРАВА

IIIБрој: 112-45/2020-01

31.12.2020. године

Крупањ

На основу чл. 4. став 8, члана 94, 102, 103. и 104. Закона о запосленима у аутономним покрајинама и јединицама локалне самоуправе („Сл. гл. РС“, број 21/16, 113/2017, 95/2018 и 113/2017 – др. закон), члана 12, 13, 14. и 15. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Сл. гл. РС“, бр. 95/2016) и члана 21. став 1. тачка 3. и члана 34. Одлуке о организацији Општинске управе општине Крупањ („Сл. лист Општине Крупањ“, бр. 21/19), начелник Општинске управе општине Крупањ, дана 31.12.2020. године, оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**НА НЕОДРЕЂЕНО ВРЕМЕ „Послови планирања одбране и планирања заштите од елементарних непогода“ у Општинској управи општине Крупањ, за једног извршиоца**

**I Орган у коме се радно место попуњава:**

Општинска управа општине Крупањ у Крупњу, ул. М. Тита бр. 2.

**II Радно место које се попуњава:**

Радно место за „**Послови планирања одбране и планирања заштите од елементарних непогода**“ у Општинској управи општине Крупањ- Одељење за општу управу, друштвене делатности, послове органа Општине и заједничке послове, које је систематизовано у члану 23. под тачком 10. разврстаног у звање „Саветник“ Правилника о организацији и систематизацији радних места у Општинској управи, Кабинету председника општине и Општинском правобранилаштву општине Крупањ („Сл. лист Општине Крупањ“, бр. 29/16, 28/17, 16/18, 20/19, 15/20 и 28/20).

**III Опис послова радног места:**

Израђује планску документацију у циљу организације и обезбеђења заштите од пожара, елементарних и других већих непогода која обухвата превентивне мере заштите којима се спречавају елементарне непогоде или ублажава њихово дејство, мере заштите и спасавања у случају непосредне опасности од елементарних непогода, мере ублажавања и отклањања непосредних последица; предлаже организацију цивилне заштите; предлаже услове за успостављање интегрисаног система заштите и спасавања у циљу обједињавања свих превентивних и оперативних мера заштите живота и имовине грађана и ефикаснијег ангажовања свих расположивих ресурса у случају катастрофе изазване природном или људском делатношћу; припрема планове за одбрану и остваривање одрамбених интереса у условима ратног и ванредног стања на територији општине.

- обавља и друге послове по налогу непосредног руководиоца, Начелника Општинске управе и Председника Општине.

**IV Услови за рад на радном месту:**

У радни однос се може примити лице само под условом да испуњава услове који су прописани чланом 80. Закона о запосленима у аутономним покрајинама и јединицама локалне самоуправе („Сл. гл. РС“, бр. 21/16, 113/2017, 95/2018 и 113/2017 – др. закон).

Поред општих услова прописаних чланом 80. Закона о запосленима у аутономним покрајинама и јединицама локалне самоуправе („Сл. гл. РС“, бр. 21/16, 113/2017, 95/2018 и 113/2017 – др. закон), кандидат треба да испуњава и посебне услове:

**„Стечено високо образовање из научне области безбедности или правних наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит и најмање три године радног искуства у струци“.**

Радни однос се може засновати и са лицем које нема положен државни стручни испит, уз обавезу да исти положи по истеку пробног рада у року од шест месеци од дана заснивања радног односа, под условом да испуњава све остале тражене услове.

**V Стручне оспособљености, знање и вештине које се проверавају у изборном поступку:**

Провера стручних знања кандидата из области познавања општих прописа о раду, општег управног поступка, као и познавање прописа везаних за обављање послова напред наведеног радног места.

Провера стручних знања кандидата врши се усменим разговором.

Кандидатима међу којима се спроводи изборни поступак доставља се писмено обавештење о томе кад отпочиње изборни поступак. Кандидати се обавештавају и путем интернет адресе, ако је дата, као и телефонским путем.

**VI Место рада Конкурсне комисије:**

Зграда Општине Крупањ, улица М. Тита бр. 2, канцеларија број 10 у приземљу.

**VII Адреса на коју се подносе пријаве:**

Општинска управа општине Крупањ, ул. М. Тита бр. 2, са назнаком: „За јавни конкурс за попуњавање извршилачког радног места на неодређено време **„Послови планирања одбране и планирања заштите од елементарних непогода“ у Општинској управи општине Крупањ.**

**VIII Лице задужено за давање обавештења о конкурсу:**

Окановић Иван, телефон: 015/581-101.

**IX Рок за подношење пријава на јавни конкурс је петнаест дана од дана оглашавања обавештења о јавном конкурсу у дневном листу „ВЕЧЕРЊЕ НОВОСТИ“. Текст јавног конкурса је објављен на интернет страници Општине Крупањ www.krupanj.org.rs.**

**X Докази који се прилажу уз пријаву на конкурс:**

-оверена фотокопија дипломе којом се потврђује стручна спрема; оригинал или оверена фотокопија уверења о положеном стручном испиту за рад у државним органима; оригинал или оверена фотокопија доказа о радном искуству у струци (потврде, решења и други акти из којих се доказује на којим пословима, са којом стручном спремом и у којем периоду је стечено радно искуство); извод из матичне књиге рођених; уверење о држављанству РС; лекарско уверење као доказ опште здравствене способности за напред наведено радно место; биографске податке са прегледом кретања у служби; доказ да кандидат пријављен на јавни конкурс није правоснажно осуђиван на безусловну казну затвора од најмање шест месеци и доказ да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

**XI Трајање радног односа:**

**За наведено радно место, радни однос се заснива на неодређено време.**

**XII Место, дан и време када ће се спровести изборни поступак:**

Са кандидатима чије су пријаве благовремене, допуштене, разумљиве и потпуне и уз које су приложени сви потребни докази и који испуњавају услове за рад на оглашеним радним местима, назначене вештине и знања биће проверена у просторијама Општинске управе општине Крупањ у Крупњу, ул. М. Тита бр. 2. Кандидатима се доставља писмено обавештење о томе када отпочиње изборни поступак. Кандидати се обавештавају и путем интернет адресе, ако је дата, као и телефонским путем.

**НАПОМЕНА:**

Кандидати који први пут заснивају радни однос у државном органу, органу аутономне покрајине или јединице локалне самоуправе подлежу пробном раду од 6 месеци. Кандидати без положеног државног стручног испита примају се на рад под условом да тај испит положе до окончања пробног рада.

Неблаговремене, недопуштене, неразумљиве или непотпуне пријаве и пријаве уз које нису приложени сви тражени докази у оригиналу или овереној фотокопији биће одбачене.

Јавни конкурс спроводи Конкурсна комисија именована од стране начелника Општинске управе општине Крупањ.

Овај оглас биће објављен на интернет страници Општине Крупањ [www.krupanj.org.rs](http://www.krupanj.org.rs).

\* Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

НАЧЕЛНИК

ОПШТИНСКЕ УПРАВЕ  
   
 с.р.Милорад Симић